  Туспуктэм: Констиантин Вознсенских Майя Бывальцева Удмуртиысь кык адями егит семьяослэн «Родные-Любимые» огъяросси онлйн-форумзы улсын ортчем ӵектосъёсъя вожвылъяськонын грант утӥзы. Со сярысь элькун тӧролэн но кивалтэтлэн пресс-службазы ивортӥз. Марина Ганькова «Курс выживания "Егерь"» ӵектосэныз 310 сюрс манет утӥз. Проект улсын Удмуртиысь но Татарстанысь 14-18 аресъем 50 быдэ вуымтэос понна вить нуналъем курсъёс радъялозы. Отын пиналъёслы валэктозы, мар кароно шуэрес учыръёс дыря, кышкыттэм улон-вылон инъетъёсъя парктика но теория ласянь тодон-валанъёс сётозы. Курсъёс вить нунал кыстӥськозы. Алексей Гусев эктонъя лагерь ортчытон понна 430 сюрс манет юрттэт басьтӥз. Ӵектосэ 14-35 аресъем 100 пала эктӥсьёс пыриськозы, пӧлазы ЛНР-ысь но ДНР-ысь егитъёс но. Соос понна Москваысь но мукет каръёсысь хореографъёс мастер-классъёс ортчытозы, озьы ик устооссэ эктӥсьёсты шараянъя вожвылъяськонъёс радъяськозы. Тодэ вайытом, азьвылгес Удмуртиысь егитъёслэн 16 ӵектосъёссы Егитъёсын ужанъя федерал агентстволэн грантъёсъя вожвылъяськоназ 8,9 миллион манет утӥзы.  Тегъёс: егитъёс грантъёс Удмуртия  